Fransiyada yetakchi Sotsialistik partiya praymerizining 2-bosqichi o‘tmoqda. Prezidentlik saylovlarida ishtirok etish uchun da’vogarlar ikki nafar – Fransiyaning sobiq bosh vaziri Manuel Vals va sobiq ta’lim vaziri Benua Amon. Butun Fransiya bo‘ylab 7 530 ta saylov uchastkasi ochilgan. Saylovlarda ovoz bergani 2 mln kishi kelishi kutilmoqda. Praymerizning 1-bosqichida 1,7 mln kishi ovoz bergandi. Unda Amon g‘alaba qozongandi.